tartuNLP/wikipedia-smugri-20251201 huggingface dataset:
North Dakota Fighting Hawks

North Dakota Fighting Hawks on yhdysvaltalainen yliopistourheilujoukkue Grand Forksista, Pohjois-Dakotasta. Fighting Hawks on Pohjois-Dakotan yliopiston joukkue ja se edustaa korkeakoulua NCAA:n Summit League-konferenssissa. Joukkue on ollut NCAA:n jäsen 1. syyskuuta 1949 lähtien.
Saavutukset.
North Dakota Fighting Hawks on saavuttanut seuraavat NCAA:n kansalliset mestaruudet:
Boston University Terriers

Boston University Terriers on yhdysvaltalainen yliopistourheilujoukkue Bostonista, Massachusettsista. Terriers on Bostonin yliopiston joukkue ja se edustaa korkeakoulua NCAA:n Patriot League-konferenssissa. Joukkue on ollut NCAA:n jäsen 1. kesäkuuta 1924 lähtien.
Saavutukset.
Boston University Terriers on saavuttanut seuraavat NCAA:n kansalliset mestaruudet:
Lake Superior State Lakers

Lake Superior State Lakers on yhdysvaltalainen yliopistourheilujoukkue Sault Ste. Mariesta, Michiganista. Lakers on Lake Superiorin osavaltionyliopiston joukkue ja se edustaa korkeakoulua NCAA:n Great Lakes Intercollegiate Athletic -konferenssissa. Joukkue on ollut NCAA:n jäsen 1. syyskuuta 1970 lähtien.
Saavutukset.
Lake Superior State Lakers on saavuttanut seuraavat NCAA:n kansalliset mestaruudet:
Michigan Tech Huskies

Michigan Tech Huskies on yhdysvaltalainen yliopistourheilujoukkue Houghtonista, Michiganista. Huskies on Michiganin teknillisen yliopiston joukkue ja se edustaa korkeakoulua NCAA:n Great Lakes Intercollegiate Athletic -konferenssissa. Joukkue on ollut NCAA:n jäsen 1. syyskuuta 1948 lähtien.
Saavutukset.
Michigan Tech Huskies on saavuttanut seuraavat NCAA:n kansalliset mestaruudet:
Minnesota Duluth Bulldogs

Minnesota Duluth Bulldogs on yhdysvaltalainen yliopistourheilujoukkue Duluthista, Minnesotasta. Bulldogs on Minnesota Duluthin yliopiston joukkue ja se edustaa korkeakoulua NCAA:n Northern Sun Intercollegiate -konferenssissa. Joukkue on ollut NCAA:n jäsen 1. syyskuuta 1956 lähtien.
Saavutukset.
Minnesota Duluth Bulldogs on saavuttanut seuraavat NCAA:n kansalliset mestaruudet:
Colorado College Tigers

Colorado College Tigers on yhdysvaltalainen yliopistourheilujoukkue Colorado Springsistä, Coloradosta. Tigers on Colorado Collegen joukkue ja se edustaa korkeakoulua NCAA:n Southern Collegiate Athletic -konferenssissa. Joukkue on ollut NCAA:n jäsen 1. syyskuuta 1938 lähtien.
Kaksi yliopiston urheilujoukkueista pelaa NCAA:n I-divisioonassa. Miesten jääkiekko pelaa National Collegiate Hockey Conferencessa ja naisten jalkapallo Mountain West Conferencessa.
Saavutukset.
Colorado College Tigers on saavuttanut seuraavat NCAA:n kansalliset mestaruudet:
Panimomuseo

Panimomuseo on Iisalmessa sijaitseva erikoismuseo, jonka ylläpidosta vastaa Olvi-säätiö. Museo esittelee sekä Olvi-yhtiön historiaa että laajemmin suomalaisen oluenpanon kehitystä ja se on Suomen ainoa yleisölle avoin panimomuseo.
Historia.
Museo perustettiin vuonna 1988 Olvi-säätiön toimesta vanhaan tullirakennukseen Iisalmen satamaan. Vuonna 1993 museo siirrettiin nykyiseen tilavampaan toimipisteeseen, joka sijaitsee Olvi-oluthallin yhteydessä. Näyttely uusittiin perusteellisesti keväällä 2007.
Aineisto ja näyttely.
Museon esineistö on kerätty pääosin 1800- ja 1900-luvun alun Suomesta ja muualta Euroopasta, erityisesti panimomestari Herbert Groschupin toimesta. Näyttelyssä on esillä muun muassa puisia varastotynnyreitä, talouskaljan pullotuskone, alkakorkkauskone, rupasäkki sekä erilaisia panimoalan esineitä, karttoja ja mainoksia.
Museossa on esillä rekonstruoituja tiloja, kuten 1910-luvun konttori, 1950-luvun laboratorio ja 1980-luvun mainosverstas.
Olvin henki – elämystila.
Museon keskiössä on audiovisuaalinen elämystila nimeltä "Olvin henki". Näyttely esittelee panimoyhtiö Olvin historiaa yli 145 vuoden ajalta yhdistäen visuaalisia esityksiä, ääntä ja valoa. Esitys vie kävijän läpi suomalaisen panimoteollisuuden kehityksen immersiivisessä muodossa.
Maine Black Bears

Maine Black Bears on yhdysvaltalainen yliopistourheilujoukkue Oronosta, Mainesta. Black Bears on Mainen yliopiston joukkue ja se edustaa korkeakoulua NCAA:n America East-konferenssissa. Joukkue on ollut NCAA:n jäsen 1. syyskuuta 1952 lähtien.
Saavutukset.
Maine Black Bears on saavuttanut seuraavat NCAA:n kansalliset mestaruudet:
Veronica Electronica

Veronica Electronica on poplaulaja Madonnan 25. heinäkuuta 2025 Warner Recordsilla julkaistu remixalbumi. Albumi sisältää seitsemän aiemmin julkaisematonta remixiä Ray of Light-albumin kappaleista, sekä demoversion Gone Gone Gone-kappaleesta, joka äänitettiin levyn sessioiden aikana.
Tampere Roller Derby

Tampere Roller Derby on vuonna 2009 perustettu tamperelainen roller derby -seura, joka pelaa Suomen korkeimmalla sarjatasolla Roller Derbyn SM-sarjassa sekä I-divisioonassa. Seura kuuluu lajin kansainväliseen kattojärjestöön WFTDA:han.
Tampere Roller Derbyn edustusjoukkueiden nimet ovat Tampere Roller Derby All-Stars ja Tampere Howlin’ Rolls.
Oulu Roller Derby

Oulu Roller Derby on vuonna 2011 perustettu oululainen roller derby -seura, joka pelaa Suomen korkeimmalla sarjatasolla Roller Derbyn SM-sarjassa sekä I-divisioonassa. Seura on ollut vuodesta 2018 lajin kansainvälisen kattojärjestö WFTDA:n täysjäsen.
Oulu Roller Derbyn joukkueiden nimet ovat Shitty City Rollers ja Shitty Village B-pol.
Kuhnustanjärvi

Kuhnustanjärvi on Kuhnustan kylän itäpuolella sijaitseva matala järvi Juuassa Pohjois-Karjalassa. Juuan kuntakeskuksen eteläpuolella sijaitsevan järven pinta-ala on 1,9 neliökilometriä. Etäisyys Joensuusta on 55 kilometriä pohjoisluoteeseen.
Maantiede.
Etäisyys Kuhnustanjärven kaakkoisen Mustikkalahden pohjukasta luoteisen Märkälänlahden perukkaan on noin 3,3 kilometriä. Mustikkalahden koillispuolella sijaitsee Järvenpäänlahti, lahtia erottaa Pitkäniemi ja Lyhytniemi. Märkälänlahden itäpuolella sijaitsee Tuovilanlahti. Kuhnustanjärvi on keskimäärin matala, noin 2,8 metriä. Itärannan Tuovilanpellon kohdalla 1,5 metrin syvyyskäyrä kulkee lähellä rantaa. Kuhnustanjärven syvin piste, lähes kahdeksan metriä, sijaitsee järven keskivaiheilla Hälvänsaaren koillispuolella. Vain noin 90 aaria järvestä on vähintään kuusi metriä syvä.
Kuhnustanjärven saariluku on viisi. Saarista kolme on alle aarin laajuisia luotoja ja kaksi on yli hehtaarin laajuisia. Järven eteläpuoliskolla sijaitsevan Hälvänsaaren (noin kuusi hehtaaria) ja luoteisosassa sijaitsevan Niilolansaaren ansiosta saarten yhteenlaskettu pinta-ala on noin 8,6 hehtaaria. Kuhnustanjärven ranta on kulttuurimaisemaa peltoineen ja myös pientaloja on verraten paljon.
Kuhnustanjärveen virtaa tulouomia kaakosta soiden halki ja luoteesta niin ikään soiden läpi. Järven lasku-uoma alkaa luoteesta ja virtaa etelään Kuhnustan kylän peltojen halki Kuhnustanjokena. Se laskee Höytiäiseen (87,8 metriä merenpinnan yläpuolella), joka sijaitsee noin kolme kilometriä Kuhnustanjärveltä etelään. Juuan ja Polvijärven raja kulkee osin jokea pitkin.
Kuhnustanjärven vesitilavuus on 5 317 000 kuutiometriä. Järven ekologinen tila on hyvä.
Kuhnustanjärvi (04.852.1.001) kuuluu Kuhnustanjärven alueeseen (04.852), joka on kolmannen jakovaiheen vesistö Vuoksen vesistössä (04). Toinen jakovaihe on Kuhnustanjoen valuma-alue (04.85) ja ensimmäinen jakovaihe on Höytiäisen valuma-alue (04.8). Kuhnustanjärvi on laajin Kuhnustanjärven alueen neljästä järvestä. Toiseksi laajin on alle kymmenhehtaarinen Iso-Sieralampi.
Brucen niemimaa

Brucen niemimaa ( tai "Saugeen Peninsula", ) on niemimaa Kanadassa, Ontarion provinssin eteläosassa. Niemimaa on noin 100 kilometriä pitkä ja se erottaa Huronjärven sekä siihen kuuluvan Georgianlahden liki kokonaan toisistaan. Koko niemimaa kuuluu Brucen piirikuntaan ja kahteen kansallispuistoon: mannerosan käsittävään Brucen niemimaan kansallispuistoon sekä läheiset saaret ja vesialueet käsittävään Fathom Fiven kansallispuistoon. Niemimaa on suosittu retkeilykohde kauniin maastonsa takia, johon kuuluu suuret kalliot ja sekametsä, joka käsittää yli 70% niemimaasta.
Brucen niemimaan suurin asutuskeskus on sen pohjoiskärjessä sijaitseva Tobermory, jossa asuu vakituisesti noin 4 000 ihmistä. Kylän väkiluku voi matkailukauden alkaessa paisua jopa 13 000:een. Muita kyliä ovat muun muassa niemimaan keskiosassa sijaitseva Wiarton, jonka väkiluku on noin 4 000 (2021).
Osa niemimaasta kuuluu Saugeen Ojibwayn intiaanireservaattiin, minkä vuoksi siitä käytetään joskus nimiä Saugeen Peninsula tai Saugeen Bruce Peninsula.
Kinabatangan (joki)

Kinabatangan on Sabahin osavaltiossa, Malesiassa, sijaitseva maan toiseksi pisin joki, joka kulkee noin 560–563 kilometrin matkan lounaisosasta Sulunmereen itärannikolla. Joki on tunnettu poikkeuksellisen rikkaasta luonnostaan ja monimuotoisesta ekosysteemistään, joka kattaa trooppisia sademetsiä, kausittain tulvivia jokivarsimetsiä, sivujokia ja mangrovealueita.
Maantiede ja kulku.
Kinabatangan saa alkunsa itäisestä Witti-vuoristosta ja Crocker-vuoristosta, virraten koilliseen leveän, tiheästi metsäisen tasangon halki ennen kuin se päättyy laajaan suistoalueeseen Sulunmerellä Sandakanin ja Kampong Tambisanin välillä. Joki on kulkukelpoinen ylävirtaan noin 320 kilometrin matkan, ja yhdessä sivujokiensa Kuamutin ja Lokanin kanssa se muodostaa ainoan yhteyden rannikkokaupunkien ja metsäisen sisämaan välillä.
Luonnonsuojelu ja ekosysteemi.
Kinabatanganin alajuoksulla sijaitsee Kinabatangan Wildlife Sanctuary, joka perustettiin vuonna 1997 ja kattaa noin 27 800 hehtaaria. Tämä suojelualue on Sabahin ensimmäinen ja Malesian laajin Ramsar-kosteikkoalue, joka kuuluu kansainvälisesti arvostettuihin kosteikkoihin. Alueen monimuotoinen eläimistö tekee siitä merkittävän luonnonsuojelukohteen, sillä siellä elää kymmenen eri kädellislajia, mukaan lukien borneonorangit, nenäapinat ja töyhtölangurit, sekä borneonnorsuja ja suistokrokotiileja. Lisäksi alueella esiintyy kaikki kahdeksan sarvinokkalajia, mikä houkuttelee lintuharrastajia. Yöaikaan joen varrella voi havaita muun muassa sundankalahuuhkajia. Vaikka joen yläjuoksun metsät ovat kärsineet hakkuista, alajuoksun metsät ja kosteikot ovat säilyneet osittain ennallaan, muodostaen kapean ekologisen käytävän. Alueella toimii tutkimus- ja suojelutoimijoita, jotka edistävät luonnon monimuotoisuuden säilyttämistä.
Luontomatkailu.
Kinabatangan on suosittu luonto- ja ekomatkailukohde, ja sen varrella sijaitsevat kylät, kuten Sukau ja Abai, toimivat lähtöpaikkoina jokiristeilyille ja luontoretkille. Eläimiä pääsee tarkkailemaan erityisen hyvin varhain aamulla tai illalla järjestettävillä jokiristeilyillä. Matka joelle alkaa usein Sandakanin satamasta, josta vene kulkee suiston kautta kohti kohteita, kuten Sukau Rainforest Lodgea. Alueella on useita majoituspaikkoja ja opastettuja retkiä tarjoavia yrityksiä, ja vierailijat voivat osallistua kotimajoitusohjelmiin, joissa he tutustuvat Orang Sungai -yhteisön kulttuuriin ja arkeen. Pidempi oleskelu alueella parantaa mahdollisuuksia nähdä harvinaisia eläimiä, kuten orankeja, ja nauttia ainutlaatuisesta luonnosta.
Ympäristöhaasteet.
Vaikka Kinabatanganin suojelualue on merkittävä luonnonsuojelukohde, sen ympärillä on yhä ympäristöön liittyviä haasteita, kuten metsäkato ja ihmistoiminnan vaikutukset. Suojelutoimet ja tutkimus pyrkivät kuitenkin säilyttämään alueen monimuotoisuuden ja edistämään kestävää matkailua.
Barry Pearl

Barry Lee Pearl (s. 29. maaliskuuta 1950 Lancaster, Pennsylvania) on yhdysvaltalainen näyttelijä. Hänen rooleihinsa lukeutuu muun muassa Doody musikaalielokuvassa "Grease". Elokuvien ja televisioroolien ohella Pearl on tehnyt mittavan uran teatterissa.
Ura.
Pearl näytteli ensimmäisen roolinsa jo 11-vuotiaana. Hänen roolinaan oli Randolph MacAfee Broadway-näytelmässä "Bye Bye Birdie". Sittemmin hän näytteli tuotannossa "Oliver!" ja "Greasen" näyttämöversiossa, jossa hänellä oli Sonnyn rooli ja John Travoltalla Doodyn rooli.
Pearl tunnetaan eritoten rooleistaan Doodyna "Greasen" vuonna 1978 valmistuneessa elokuvaversiossa ja professori Tinkerputtina lasten televisiosarjan "Barney &amp; Friends" jaksossa "Bedtime with Barney: Imagination Island".
Pearl on näytellyt myös muun muassa elokuvassa "Avenging Angel" (1985). Televisiossa hänet on nähty muun muassa sarjoissa "C. P. O. Sharkey" (1976–1978) ja "Superior Court". Hän on vieraillut muun muassa sarjassa "Beverly Hills 90210". Pearl sai Drama-Logue Award -palkinnon Dirk Nobin roolistaan näytelmässä "That Other Woman’s Child". Vuosina 2008–2009 Pearl näytteli Arnoldia musikaalissa "Happy Days: A New Musical". Pearlin muista teatteritehtävistä mainittakoon Arnold Nedham kappaleessa "No Sex Please, We´re British", useita rooleja musikaalissa "Sleepless in Seattle: The Musical" ja Wilbur Turnblad musikaalissa "Hairspray".
Ger (Manche)

Ger on kunta Luoteis-Ranskassa Manchen departementissa Normandian alueella. Se sijaitsee noin 46 kilometriä Avranchesin kaupungista itään.
Gerin vanha kirkko on peräisin 1600-luvun jälkipuoliskolta. Ranskan vallankumouksen aikana 1700-luvun lopulla kirkko muutettiin vartiotuvaksi, mutta se palautettiin kirkoksi vuonna 1802. Kirkko laajennettiin 1800-luvulla, mutta se päätettiin korvata uudella kirkolla. Uusi Saint-Matthieun kirkko valmistui vuonna 1923.
Maatalouden ohella Gerin tärkein elinkeino on vuosisatojen ajan ollut keramiikka. Sen tuotanto edellyttää helposti saatavilla olevaa savea, joka kestää korkean lämpötilan polton (1150–1300 °C). Lisäksi tarvitaan puuta saven polttamiseen. Gerissä on valmistettu keramiikkaa ainakin jo 1300-luvulla. Tuotantoon sekä täällä kehitettyyn yhdistelmäpolttouuniin voi tutustua paikallisessa Musée de la céramique -keramiikkamuseossa.
Ger (täsmennyssivu)

Ger voi tarkoittaa seuraavia:
Ida Mäenpää

Ida Mäenpää (s. 1. maaliskuuta 2007) on suomalainen pesäpalloilija. Mäenpää edustaa Superpesiksessä pelaavaa Feraa.
Iida Mäki

Iida Mäki (s. 16. tammikuuta 2007) on suomalainen pesäpalloilija. Mäki edustaa Superpesiksessä pelaavaa Laitilan Jyskettä.
Odessa Rinteelä

Odessa Rinteelä (s. 3. maaliskuuta 2004) on suomalainen pesäpalloilija. Rinteelä edustaa Superpesiksessä pelaavaa Laitilan Jyskettä.
Antti Laurinpoika

Antti Laurinpoika oli Pohjanmaan vouti vuosina 1602–1610.
Antti Laurinpojasta tuli Pohjanmaan vouti 1602, kun hänen edeltäjänsä Augustinus Laurinpoika erotettiin virasta. Ajalle tyypillisesti vouti käytti asemaansa oman etunsa tavoitteluun. Kyrön, Vöyrin ja Mustasaaren talonpojat valittivat jo talvella 1603 Turun linnan käskynhaltijalle Tönne Yrjönpojalle voudin määräämistä tulleista, kymmenyksistä ja muista velvoitteista. Käskynhaltija antoi Antti Laurinpojalle ankaran varoituksen ja ihmetteli, miksi voudilla ei ollut Kaarle herttuan voudeille laatimia ohjeita.
Kuningas Kaarle IX lähestyi Antti Laurinpoikaa kirjeellä 17. marraskuuta 1607 moittien tätä huonosta viranhoidosta. Kuningas oli aloittanut poronhoidon kokeilun Pohjanmaalla, eikä vouti ollut edistänyt asiaa toivotulla tavalla. Antti Laurinpoika sai vuoden armonaikaa, jonka jälkeen hänen oli raportoitava asiain kehitys Tukholmaan. Hän ilmeisesti sai palautettua kuninkaan luottamuksen, sillä hän jatkoi voudin virassa syksyyn 1610 asti, jolloin hän jätti viran ja eli loppu elämänsä porvarina Vaasassa. Uudeksi voudiksi nimitettiin Yrjö Juhonpoika. Antti Laurinpoika kuoli Vaasassa 1616. Kuoleman jälkeen hänen leskensä kertoi voudin velkaantuneen pahasti, koska tämä ei osannut lukea tai kirjoittaa. On kuitenkin epätodennäköistä, että luku- ja kirjoitustaidoton henkilö olisi päässyt voudin virkaan.
Gábor

Gábor on unkarilainen miehen etunimi, heprealaisperäisen, raamatullisen "Gabriel"-nimen perinteinen unkarilainen muoto. Nimi on ollut Unkarissa tunnettu satojen vuosien ajan, mutta koska hallintokielenä oli latina, unkarilaista nimimuotoa näkee dokumentoituna laajemmin vasta 1600-luvulta lähtien. 1700-luvulta lähtien nimen suosio näyttää lähteneen kasvamaan, 1900-luvun puolessavälissä se oli Unkarissa 11:nneksi tai 12:nneksi suosituin pojannimi, ja vuosina 1983–1987 se oli poikalapsille annetuista nimistä kaikkein suosituin. Vuoden 2006 tilastojen mukaan se oli Unkarin 8:nneksi yleisin miehennimi.
Yusof bin Ishak

Yusof bin Ishak (12. elokuuta 1910, Padang Gajah, Trong, Perak – 23. marraskuuta 1970, Singapore) oli singaporelainen toimittaja, kustantaja ja poliitikko. Hän oli Singaporen ensimmäinen presidentti, joka aloitti virassa heti Singaporen itsenäistyttyä 9. elokuuta 1965, ja jo sitä ennen hän oli toiminut autonomisen Singaporen valtionpäämiehenä eli Yang di-Pertuan Negarana 3. joulukuuta 1959 lähtien. Yusof Ishak kuoli sydämen vajaatoimintaan 23. marraskuuta 1970 kolmannen virkakautensa aikana.
Parlamentaristisessa Singaporessa presidentin tehtävä on pääosin seremoniallinen.
Lopetettuaan koulunsa 1929 Yusof alkoi julkaista ystäviensä kanssa urheilulehteä. Vuonna 1932 hänet palkattiin toimittajaksi Warta Malayaan, joka oli tuolloin johtava malaijinkielinen sanomalehti. Hän erosi virastaan vuonna 1938 ja perusti kustantamon. Japanin miehityksen aikana Singaporessa hän kuitenkin palasi Malaijaan. Vasta japanilaisten poistuttua hän oalasi Singaporeen ja kustantamonsa johtoon.
Britannian kuningatar Elisabet hyväksyi hänen nimityksensä autonomisen Singaporen johtoon vuonna 1959. Tuolloin Singapore alkoi edetä kohti täydellistä itsehallintoa. Hänet valittiin Singaporen ensimmäiseksi presidentiksi 1. tammikuuta 1964, ja maa saavutti täyden itsenäisyyden Malesian liittovaltion 14 osavaltiosta 7. elokuuta 1965. Hän vannoi virkavalansa 4. joulukuuta 1967 toiselle presidenttikaudelle, ja seuraavan vuoden helmikuussa hän hajotti parlamentin pääministeri Lee Kuan Yewin suosituksesta. Leen kerrottiin tuolloin halunneen selkeän mandaatin Singaporen äänestäjiltä Britannian Singaporesta vetäytymisen ratkaisevissa vaiheissa, joiden oli määrä valmistua vuoteen 1971 mennessä.
Villi tulevaisuus (animaatiosarja)

Villi tulevaisuus () on vuoden 2007 lasten animaatiosarja, joka pohjautuu Animal Planetin vuoden 2003 dokumenttisarjaan "The Future Is Wild". Vuoden 2007 sarjan on tuottanut kanadalainen televisioyhtiö Nelvana ja ohjannut Mike Fallows. Sarjassa on yksi kausi ja 26 jaksoa.
Sarjassa 10 000 vuoden kuluttua maailmaa uhkaa jääkausi. Seiko on saanut isältään tehtäväksi suunnata aikakone kohti tulevaisuutta ja löytää ihmiskunnalle uusi asuinpaikka. Teknisen virheen vuoksi hän kuitenkin joutuu 2000-luvulle ja saa ystävikseen Iikan, Emilian, Leon ja tulevaisuuden mustekalan, Skipon. Sarjassa seurataan ystävysten seikkailuja aikamatkalla tulevaisuuteen viiden, 100 ja 200 miljoonan vuoden päähän.
Naughty Little Doggie

Naughty Little Doggie on yhdysvaltalaisen rocklaulajan Iggy Popin sooloalbumi. Se julkaistiin vuonna 1996. Albumin musiikki on suoraviivaista punk rockia. Albumin sähköisestä punk rockista poikkeaa ainoastaan akustinen balladi ”Shoeshine Girl” joka kertoo Iggy Popin kohtaamasta nuoresta goottitytöstä, sekä albumin päättävä hidas kappale ”Look Away”, joka on kunnianosoitus rockmuusikko Johnny Thundersin muistolle. 
Iggy Pop tuotti albumin yhdessä punk-tuottaja Thom Wilsonin kanssa. Wilson oli tuottanut aikaisemmin esimerkiksi Bad Religionin, Social Distortionin ja The Offspring -yhtyeiden menestysalbumeja. Albumilla soittaneen basistin Hal Craginin mukaan levy-yhtiö Virgin oli painostanut Popia työskentelemään The Offspring -yhtyeen tuottajan kanssa, koska se oli saavuttanut valtavaa menestystä Wilsonin tuotannon avulla. The Offspringin sijaan Iggy Popiin teki suurimman vaikutuksen Thom Wilsonin tuottama Stiv Batorsin sooloalbumi "Disconnected," ja hän suostui työskentelemään Wilsonin kanssa"." 
Kuten edellisellä sooloalbumillaan "American Caesarilla", Iggy Pop äänitti levyn silloisen kiertuebändinsä kanssa. Levyn kansiteksteissä taustabändin nimeksi on annettu The Fuckups. Albumin kannen valokuvan otti arvostettu valokuvaaja ja elokuvaohjaaja Anton Corbijn. Albumilta julkaistiin kaksi singleä: ”Heart Is Saved” sekä ”To Belong”. Kappaleesta ”To Belong” tehtiin myös musiikkivideo. 
Ilmestyessään albumin vastaanotto jäi vaisuksi. Samana vuonna Iggy Pop sai kuitenkin yllättävän hittibiisin, kun hänen lähes 20 vuotta vanha ”Lust for Life” -kappaleensa nousi uudestaan suosioon "Trainspotting"-elokuvan ansiosta.
Kyyjärven paloasema

Keski-Suomen pelastuslaitoksen Kyyjärven paloasema sijaitsee Kyyjärvellä osoitteessa Honkalehdontie 8. Paloasemalla toimii osa-aikainen palokunta, PVPK, Kyyjärven Tulentorjujat ry.
Pylkönmäen paloasema

Keski-Suomen pelastuslaitoksen Pylkönmäen paloasema sijaitsee Saarijärven kaupungissa Pylkönmäen taajamassa osoitteessa Keskustie 49. Asemalla toimii osa-ainen palokunta, PVPK.
Multian paloasema

Keski-Suomen pelastuslaitoksen Multian paloasema sijaitsee Multialla osoitteessa Siltalammintie 5. Paloasemalla toimii osa-aikainen palokunta, PVPK.
Taita-Tavetan piirikunta

Taita-Tavetan piirikunta () on piirikunta Kenian eteläosassa. Se on yksi Kenian 47 piirikunnasta.
Piirikuntaa rajaavat luoteessa Kajiadon piirikunta, pohjoisessa Makuenin ja Kituin sekä idässä Kilifin ja Kwalen piirikunnat. Etelässä ja lounaassa naapurina on Tansania.
Piirikunnan pinta-ala on 17 128,3 neliökilometriä ja väkiluku 340 671 (VL2019). Väestön valtaosa on taitoja.
Taita-Tavetan piirikunnan hallintokeskus on pieni Mwataten kaupunki (9 572 as., VL2019). Muita kaupunkeja ovat Maungo (4 713 as.), Taveta (22 018 as.), Voi (53 353 as.) ja Wundanyi (4 118 as.). 
Länsi-Tsavon kansallispuisto sijaitsee Taita-Tavetan piirikunnassa.
Benjamin Sheares

Benjamin Henry Sheares (12. elokuuta 1907 Singapore – 12. toukokuuta 1981 Singapore) oli singaporelainen lääkäri ja poliitikko, joka toimi Singaporen toisena presidenttinä.
Varhainen elämä ja koulutus.
Sheares syntyi vaatimattomiin oloihin Singaporessa 12. elokuuta 1907. Hän aloitti opintonsa Singaporessa ja valmistui lääkäriksi vuonna 1929. Sheares oli ensimmäinen singaporelainen, joka erikoistui synnytys- ja naistentautien alalle.
Lääkärinura ja saavutukset.
Sheares erikoistui synnytyksiin ja naistentautioppiin, julkaisten alalta lukuisia tutkimuksia. Hän työskenteli Kandang Kerbau -sairaalassa, jossa hän toimi sodan aikana osaston johtajana ja vaikutti merkittävästi äitiys- ja vastasyntyneiden hoidon kehittämiseen, mikä vähensi kuolleisuutta. Sheares kehitti uudenlaisen keisarileikkausmenetelmän ja otti sen käyttöön Singaporessa. Lisäksi hän kehitti kansainvälisesti tunnetun vaginoplastisen toimenpiteen, nimeltään Sheares’n toimenpide, synnynnäisesti emättimettömien potilaiden hoitoon. Vuonna 1951 hänestä tuli ensimmäinen singaporelainen synnytysopin professori, tehtävä, joka oli aiemmin ollut kolonialistitaustaisten hallussa. Sheares oli aktiivinen perhesuunnittelun ja vapaaehtoisen sterilisaation puolestapuhuja, vaikka kohtasikin aiheesta vastustusta. Sodan jälkeen hän toimi useissa johtotehtävissä sekä paikallisesti että kansainvälisesti.
Presidenttikausi.
Sheares valittiin Singaporen toiseksi presidentiksi 2. tammikuuta 1971, ja hän toimi virassa kuolemaansa 12. toukokuuta 1981 asti, yhteensä kolme kautta. Presidenttinä hän eli vaatimatonta elämää, kieltäytyi korkeammasta palkasta ja kävi päivittäin virkahuoneeltaan kotiin lounaalle perheensä pariin. Hän suostui jatkokaudelle vasta pitkän harkinnan jälkeen.
Perhe ja henkilökohtainen elämä.
Sheares oli naimisissa Yeo Seh Geokin kanssa, ja heillä oli kolme lasta. Hän eli yksinkertaista elämää ja pysyi vaatimattomana myös presidenttinä.
Kunnianosoitukset ja perintö.
Sheares sai useita kunnianosoituksia sekä kotimaassa että ulkomailla lääketieteellisistä ja yhteiskunnallisista saavutuksistaan. Hänen kuolemansa jälkeen suuri määrä ihmisiä kokoontui kunnioittamaan hänen muistoaan. Hänen nimeään kantavat Singaporen pisin silta ja yliopiston opiskelija-asuntola.
Gludsted

Gludsted on taajama Ikast-Branden kunnassa Tanskassa. Taajamassa oli 319 asukasta vuoden 2025 alussa.
Hampen

Hampen on taajama Ikast-Branden kunnassa Tanskassa. Taajamassa oli 333 asukasta vuoden 2025 alussa.
Ikast

Ikast on taajama Ikast-Branden kunnassa Tanskassa. Taajamassa oli 16 808 asukasta vuoden 2025 alussa.
Béla

Béla on unkarilainen miehen etunimi.
Historia.
Béla-nimen alkuperästä on erilaisia käsityksiä. Sitä on pidetty sekä unkarin "bél"-sanan (nykyunkarissa ’suoli’, alun perin ehkä ’sisus, sydän’) johdannaisena että turkkilaiskielistä lainattuna.
Béla-nimi on Unkarissa 1700-luvulta lähtien samastettu germaaniseen nimeen "Adalbert" tai "Albert." Tämän nimen mahdollisesti kuningas Béla I otti kastenimekseen, ja sitä kantoi unkarilaisia kristinuskoon käännyttänyt piispa Adalbert (956–997). Bélan nimipäivää vietetään Unkarissa piispa Adalbertin muistopäivänä, 23. huhtikuuta.
Béla-nimeä kantoivat keskiajalla useat Unkarin kuninkaat, sitten se jäi käytöstä ja elvytettiin uudelleen 1800-luvulla, jolloin siitä tuli suosittu etenkin aateliston keskuudessa. Nimen suosio on 1900-luvun lopulla kääntynyt laskuun. Vuonna 2005 se annettiin Unkarissa enää 97 pojalle, ja vuoden 2006 väestötilastoissa se oli Unkarin 22:seksi tavallisin miehennimi, jota ensimmäisenä etunimenään kantoi 68 832 unkarilaista.
Isenvad

Isenvad on taajama Ikast-Branden kunnassa Tanskassa. Taajamassa oli 702 asukasta vuoden 2025 alussa.
Klovborg

Klovborg on taajama Ikast-Branden kunnassa Tanskassa. Taajamassa oli 516 asukasta vuoden 2025 alussa.
Nørre Snede

Nørre Snede on taajama Ikast-Branden kunnassa Tanskassa. Taajamassa oli 1 912 asukasta vuoden 2025 alussa.
Pårup

Pårup on taajama Ikast-Branden kunnassa Tanskassa. Taajamassa oli 239 asukasta vuoden 2025 alussa.
Tulstrup (Ikast-Brande)

Tulstrup on taajama Ikast-Branden kunnassa Tanskassa. Taajamassa oli 617 asukasta vuoden 2025 alussa.
Uhre

Uhre on taajama Ikast-Branden kunnassa Tanskassa. Taajamassa oli 260 asukasta vuoden 2025 alussa.
Ishøj Landsby

Ishøj Landsby on taajama Ishøj’n kunnassa Tanskassa. Taajamassa oli 1 328 asukasta vuoden 2025 alussa.
Dominic

Dominic, Dominik tai Dominick on miehen etunimi, lyhentymä latinalaisesta nimestä "Dominicus", joka merkitsee "Herralle kuuluvaa" Nimi Dominicus on ollut yli 30 pyhimyksellä, joista tunnetuin on Pyhä Dominicus de Guzmän (1170–1221), dominikaanien veljeskunnan perustaja.
Dominicuksen kuolinpäivä on 6. elokuuta, mutta hänen muistopäiväänsä on eri maissa ja eri aikoina vietetty muinakin päivinä aikavälillä 4.–8. elokuuta. Esimerkiksi Suomessa se oli 5. elokuuta sekä Missale Aboensiksessa vuodelta 1488 että Mikael Agricolan rukouskirjassa, ja sen mukaisesti nimi Dominicus (vuodesta 1874 lähtien Dominikus) oli myöhemmin suomalaisessa almanakassa 5. elokuuta vuosina 1708–1907 paitsi muutamina vuosina 1700-luvulla 4. tai 6. elokuuta. Vuonna 2025 nimi palautettiin suomenruotsalaiseen kalenteriin, jonka mukaan Dominicin nimipäivä on jälleen 5. elokuuta.
Nimen ranskankielinen kirjoitusasu on "Dominique", joka esiintyy myös naisten nimenä. Sen italialainen vastine on "Domenico", espanjalainen "Domingo".
Suomessa nimi Dominic on Digi- ja väestötietoviraston tietojen mukaan annettu 1900-luvun alusta elokuuhun 2025 mennessä noin 770 henkilölle, joista suurin osa on syntynyt vuoden 2000 jälkeen. Lisäksi se on annettu noin 80 henkilölle muodossa "Dominick" ja noin 1050 henkilölle muodossa "Dominik".
Dominik sukunimenä.
Dominik on myös seuraavien henkilöiden sukunimi:
Nimen muita merkityksiä.
Operaatio Dominic oli vuonna 1962 järjestetty Yhdysvaltain ydinkokeiden testisarja.
Albert Drach

Albert Drach (17. joulukuuta 1902 Wien – 27. maaliskuuta 1995 Mödling) oli itävaltalainen kirjailija ja asianajaja. Anschlussin jälkeen hän eli maanpaossa Ranskassa vuoteen 1947. Drachin läpimurtoromaani oli "Das grosse Protokoll gegen Zwetschkenbaum" vuonna 1964. Hän kuvasi usein tuotannossaan tavallisen ihmisen avuttomuutta byrokratiakoneistoa vastaan. Vuonna 1999 ilmestyi Drachin romaniin "Untersuchung an Mädeln" perustuva elokuva, joka kertoo kahdesta nuoresta naisesta, joita syytetään raiskaajansa murhaamisesta. Drachille myönnettiin Georg Büchnerin palkinto vuonna 1988.
Martin Mosebach

Martin Mosebach (s. 31. heinäkuuta 1951 Frankfurt am Main) on saksalainen kirjailija. Hänen esikoisromaaninsa "Das Bett" ilmestyi vuonna 1983 ja läpimurtoromaani "Eine lange Nacht" vuonna 2000. Mosebach sijoittaa usein tarinansa kotikaupunkiinsa Frankfurtiin ja kuvaa niissä ihmisiä, jotka eivät pysty täyttämään yhteiskunnan heille asettamia vaatimuksia. Hänelle myönnettiin Georg Büchnerin palkinto vuonna 2007.
Devan Nair

Chengara Veetil Devan Nair (; 5. elokuuta 1923, Malesia – 7. joulukuuta 2005, Kanada), oli singaporelainen poliitikko. Hän oli Singaporen kolmas presidentti 1981–1985.
Nair toimi opettajana ja aloitti yhteiskunnallisen toimintansa ammattiliitoissa, ja joutui brittien pidättämäksi siirtomaahallinnon vastaisesta vehkeilystä. Ennen Singaporen itsenäistymistä hän oli Malesian parlamentissa. Vuonna 1954 hän oli yksi Singaporen tulevan valtapuolueen Kansan toimintapuolueen (PAP) perustajista. 
Parlamentti valitsi Nairin pesidentiksi 1981. Hän erosi presidentin virasta kesken kauden alkoholisminsa takia.
Kongon tasavallan kansalliskokous

Kongon tasavallan kansalliskokous () on Kongon tasavallan kaksikamarisen parlamentin alahuone. Se koostuu 151 jäsenestä, jotka valitaan vaaleilla viiden vuoden välein.
Presidentti Denis Sassou-Nguesson johtama Kongon työväenpuolue (PCT) on hallinnut parlamenttia lähes tauotta vuodesta 1979.
Vaalitapa.
Vaaleissa käytetään kahden kierroksen enemmistövaalitapaa. Äänioikeusikäraja on 18 vuotta ja ehdolleasettumisikäraja 25 vuotta. Äänestyspakkoa ei ole. Puolueiden ehdokaslistoilla naisten osuuden on oltava vähintään 30 prosenttia.
Kongon tasavallan senaatti

Kongon tasavallan senaatti () on Kongon tasavallan kaksikamarisen parlamentin ylähuone. Se koostuu 72 jäsenestä, jotka valitaan epäsuorilla vaaleilla kuuden vuoden välein. Valitsijoina toimivat aluevaltuustot.
Presidentti Denis Sassou-Nguesson johtama Kongon työväenpuolue (PCT) on hallinnut parlamenttia lähes tauotta vuodesta 1979.
Vaalitapa.
Senaattiin voi tulla valituksi 45 vuotta täyttänyt henkilö.
Kongon tasavallan parlamentti

Kongon tasavallan parlamentti on kaksikamarinen koostuen 151-jäsenisestä alahuoneesta (kansalliskokous) ja 72-jäsenisestä ylähuoneesta (senaatti).
Musée national d’Art moderne

Musée national d’Art moderne (’Kansallinen nykytaiteen museo’) on osa Pariisin Pompidou-keskusta. Tämä osa keskuksen toiminnasta ulottuu kahteen kerrokseen, kokonaispinta-ala on 14 000 neliömetriä. Sen kokoelmassa on noin 110 000 teosta, joista vain murto-osaa voidaan pitää esillä kerrallaan.
Museo avattiin vuonna 1947 Palais de Tokyossa. Se aloitti taiteilijoiden ja yksityisten keräilijöiden lahjoituksilla. Kokoelma on kasvanut tasaisesti siitä lähtien sekä lahjoitusten että omien hankintojen avulla. Se muutti Centre Pompidouhun vuonna 1977. Starck, Nouvel ja Perrault vastaavat arkkitehtuurista ja suunnittelusta.
Kokoelma on maailman toiseksi suurin New Yorkin Museum of Modern Artin. Näyttelyä uusitaan yleensä kahden vuoden välein. Myös vaihtuvia näyttelyitä järjestetään.
Wee Kim Wee

Wee Kim Wee (; 4. marraskuuta 1915, Singapore – 2. toukokuuta 2005, Singapore) oli singaporelainen poliitikko, diplomaatti ja toimittaja, joka toimi Singaporen neljäntenä presidenttinä vuosina 1985–1993. Hänen elämäntyönsä ulottui sanomalehtityöstä diplomaattisiin tehtäviin ja valtionpäämiehen rooliin, ja häntä muistetaan erityisesti hänen sitoutumisestaan vuorovaikutukseen ja kulttuurienväliseen keskusteluun.
Varhaiselämä ja koulutus.
Wee Kim Wee syntyi Singaporessa vuonna 1915 vaatimattomiin oloihin. Hän menetti isänsä lapsena ja äitinsä nuorena aikuisena, mikä vaikutti hänen varhaisvuosiinsa. Koulunkäynnin hän keskeytti 15-vuotiaana osallistuakseen perheen elatukseen.
Toimittajan ura.
Wee aloitti toimittajan uransa The Straits Times -lehdessä, jossa hän työskenteli ennen siirtymistään kansainväliseen uutistoimistoon. Uutistoimistossa hän eteni johtaviin tehtäviin, ja palattuaan The Straits Timesiin hän jatkoi uraansa lehden johdossa. Hän työskenteli sanomalehtialalla yhteensä vuosina 1930–1973, kunnes siirtyi diplomaattiuralle.
Diplomaattiura.
Vuonna 1973 Singaporen ulkoministeri rohkaisi Weetä siirtymään diplomaattiuralle. Hän edusti Singaporea Malesian Kuala Lumpurissa vuosina 1973–1980 ja toimi suurlähettiläänä Japanissa sekä Korean tasavallassa vuosina 1980–1984.
Presidenttikausi.
Wee Kim Wee valittiin Singaporen neljänneksi presidentiksi vuonna 1985 parlamentin päätöksellä, ja hänet valittiin uudelleen vuonna 1989. Vuonna 1991 hänestä tuli ensimmäinen presidentti, joka valittiin kansanvaalilla kolmannelle kaudelle. Hänen presidenttikautensa kesti yhteensä kahdeksan vuotta, elokuusta 1985 elokuuhun 1993. Vuonna 1989 hänelle tehtiin syöpäleikkaus, mutta hän jatkoi tehtävissään toivuttuaan. Terveyssyistä hän kuitenkin erosi vuonna 1993.
Muut intressit ja yhteiskunnallinen vaikutus.
Wee oli aktiivisesti mukana urheilutoiminnassa, erityisesti sulkapallossa, jossa hän toimi erilaisissa rooleissa. Hän oli myös mukana useiden valtiollisten ja hyväntekeväisyysorganisaatioiden hallintoelimissä. Hänen nimensä liitettiin lukuisiin kunnianosoituksiin ja palkintoihin hänen uransa aikana. Weetä on kuvattu presidenttinä, joka arvosti vuorovaikutusta ja keskustelua erilaisten ihmisten kanssa, korostaen viestinnän, vuoropuhelun ja ihmisarvon merkitystä yhteiskunnallisissa kysymyksissä.
Kuolema.
Wee Kim Wee kuoli kotonaan Singaporessa 2. toukokuuta 2005 89-vuotiaana.
Perintö.
Wee Kim Ween muistoksi perustettu Wee Kim Wee Centre Singaporen johtamiskorkeakoulu (SMU) edistää kulttuurienvälistä ja monitieteistä keskustelua. Keskusta tukeva Wee Kim Wee Heritage Fund ylläpitää Wee Kim Wee Room -tilaa, jossa on esillä valokuvia, esineitä ja kalusteita, jotka liittyvät hänen ja hänen puolisonsa elämään. Rahasto tukee myös koulutushankkeita, jotka lisäävät ymmärrystä yhteiskunnallisista ja kulttuurisista kysymyksistä sekä rohkaisevat vuorovaikutukseen moninaisuutta arvostaen. Keskus pyrkii tukemaan opiskelijoita ja yhteisöjä vastaamaan nykypäivän muuttuviin tarpeisiin rakentavalla ja osallistavalla tavalla.
Kello viiden tee

Kello viiden tee () on brittiläinen ruokaperinne, joka koostuu teestä sekä suolaisista ja makeista purtavista kuten skonsseista ja kerrosleivistä. 
Historia.
Kuningas Kaarle II ja kuningatar Katariina de Bragança popularisoivat teen nauttimisen 1660-luvun Englannissa. Tee oli alunperin luksustuote, mutta teen suosio kasvoi koko kansan keskuudessa.
Kello viiden teen historia juontaa 1800-luvun Britanniaan. Kuningatar Viktorian ystävä Bedfordin herttuatar Anna valitteli heikotustaan iltapäivisin. Hän halusi luoda annoksen, joka poistaisi heikotuksen ja näläntunteen, mutta ei olisi kuitenkaan liian täyttävä ennen illallista. Tästä syystä kehitettiin kello viiden tee vuonna 1840, jonka yhteydessä tarjoillaan skonsseja ja kerrosleipiä. Sandwichin jaarli vaikutti siihen, että kello viiden teen yhteydessä nautittiin kakkua ja kerrosleipiä.
Kello viiden teestä muodostui Britannian yläluokan perinne 1880-luvulla. Kello viiden tee nautittiin salongissa yleensä kello neljän ja viiden välillä iltapäivällä. Naisilla oli tapana pukeutua pitkiin mekkoihin, hanskoihin ja hattuihin. Teetä tarjoiltiin hopeakannusta ja teetä nautittiin kiinalaisista posliinikupeista.
Lontoossa sijaitseva Langham-hotelli tarjoilija kello viiden teetä ensimmäisen kerran vuonna 1865.
Nykyään kello viiden teetä tarjoillaan korkeatasoisissa hotelleissa, tavarataloissa, ravintoloissa ja maaseudun teehuoneissa. Lontoossa kello viiden teetä tarjoillaan Claridges-hotellissa, Dorchester-hotellissa, Ritz-hotellissa, Savoy-hotellissa, Harrods-tavaratalossa, Liberty-tavaratalossa ja Fortnum &amp; Mason -tavaratalossa.
Kello viiden teen yhteydessä voidaan tarjoilla samppanjaa ja kuohuviiniä.
Malesian kansalaisuus

Malesian kansalaisuus on laillinen suhde yksityishenkilön ja Malesian kuningaskunnan välillä. Maassa noudatetaan sekaisin ius soli- ja ius sanguinis -periaatteita.
Kansalaisuuden saaminen syntymällä.
Vuosina 1957–1962 kaikki Malesian maaperällä syntyneet henkilöt saivat automaattisesti maan kansalaisuuden. Tämän jälkeen kansalaisuuden on saanut, mikäli toisella vanhemmista on sellainen lapsen syntyessä ja vanhemmat ovat naimisissa lapsen syntyessä.
Vuodesta 2010 lähtien ulkomailla syntynyt lapsi, jonka vanhemmista vähintään toisella on Malesian kansalaisuus lapsen syntyessä, on myös syntyperäinen Malesian kansalainen.
Kansalaisuuden saaminen hakemuksella.
Hakemuksen perusteella Malesian kansalaisuus voidaan myöntää henkilölle, joka täyttää seuraavat ehdot:
Malesian kansalaisen kanssa naimisissa oleva nainen voi saada kansalaisuuden rekisteröitymällä, mikäli hän on asunut maassa vähintään kaksi vuotta, aikoo asettua maahan, luopuu muista kansalaisuuksistaan ja on todettu hyvämaineiseksi.
Kaksoiskansalaisuus ja kansalaisuudesta luopuminen.
Malesia ei salli kaksoiskansalaisuutta.
Malesian laki ei suoranaisesti kiellä kaksoiskansalaisuutta niiltä, jotka saavat kansalaisuutensa syntyessään, mutta tulkitsee kansalaisoikeuksien harjoittamisen (esimerkiksi äänestäminen tai passin hakeminen) toisessa kotimaassa oma-aloitteiseksi ilmoitukseksi luopua Malesian kansalaisuudesta. Sellaisten henkilöiden, jotka ovat asuneet yli viisi vuotta ulkomailla, katsotaan luopuneen Malesian kansalaisuudesta, paitsi jos he ovat Malesian valtion palveluksessa tai ilmoittaneet vuosittain maan edustajistoon haluavansa säilyttää kansalaisuutensa.
P-tekijä

P-tekijä eli yleinen psykopatologia on eri mielenterveyshäiriöiden yhteinen taustatekijä samaan tapaan kuin g-tekijä älykkyyden. Nämä yhteiset taustatekijät ovat osittain geneettisiä. P-tekijä ennustaa parhaiten häiriöiden haittoja esimerkiksi työhön ja ihmissuhteisiin.
P-tekijässä keskeistä on negatiivinen emotionaalisuus eli neuroottisuus. Se on taipumus tuntea kauemmin ja voimakkaammin kielteisiä tunteita, esimerkiksi surua, vihaa sekä turhautumista, ja vaikeutta hallita niitä.
P-tekijässä on myös toiminnanohjausta: miten ihminen kykenee kohdentamaan tarkkaavaisuuttaan ja sopeuttamaan käytöstään eri tilanteisiin. Huono kyky voi olla holtittomuutta ja harkitsemattomuutta tai pakkomielteistä ja joustamatonta, toimintamalleihin jumiutuvaa.
P-tekijä on pitkälti päällekkäistä epävakaan persoonallisuuden kanssa. Jälkimmäisessä on ailahtelevuutta, poikkeuksellisia ajatustapoja ja taipumus tulkita itseä ja ihmissuhteita epäjohdonmukaisesti.
Alttius mielenterveyshäiriöihin aikuisena näkyy yleensä jo lapsuuden tai murrosiän oireina.
Vaikka p-tekijä on yhteinen, mielenterveysongelmien luokittelu eri diagnoosien avulla on silti terveydenhoitojärjestelmälle tarpeellista. Diagnoosit ovat professori Markus Jokelan mukaan pikemminkin oirekuvauksia kuin selityksiä.
P-tekijälle ei ole yhtä luotettavia yksilötason mittareita kuin g-tekijälle.
Historia.
Vasta 2010-luvun alussa eri mielenterveysongelmien yhteisiä tekijöitä alettiin kutsua "yleiseksi psykopatologiaksi" eli p-tekijäksi.
Mielenterveyden häiriöt ovat hämmästyttävän päällekkäisiä. Esimerkiksi yhden häiriön kriteerit täyttävistä kaksi kolmesta täyttää toisenkin häiriön kriteerit.
Siksi häiriöitä on jaettu eri ylätyyppeihin, kuten sisäistäviin (mm. masennus, ahdistus), ulkoistaviin (mm. epäsosiaalinen käyttäytyminen, päihteiden väärinkäyttö), ajatushäiriöt (mm. skitsofrenia, Epäluuloinen persoonallisuus), kaksisuuntainen mielialahäiriö). Kuitenkin nämä ylätyypitkin korreloivat vahvasti keskenään (r=0,33-0,85). Siksi katsotaan yhden yleistekijän (p-tekijä) kuvaavan psykopatologiaa kattavammin.
Vuodesta 2012 alkaen tutkimukset ovat löytäneet tilastollisia todisteita p-tekijän olemassaolosta. Meta-analyysin mukaan p-tekijän faktorikuormitus jokaiselle diagnoosille oli välillä 0,30-0,70.
Sitä ei tarkkaan tiedetä, mitä p-tekijä on käytännössä, mutta sille on monia uskottavia ehdokkaita, joista kukin saattaa selittää osan p-tekijästä.
P-tekijä on vahvimmin yhteydessä neuroottisuuteen (r = 0,88), toimintakyvyn heikkenemiseen (r = 0,88) ja impulsiivisuuteen (r = 0,87).
Storm Duck

Storm Duck (s. 15. joulukuuta 2000) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Duck edustaa NFL-joukkue Miami Dolphinsia. Ennen NFL-uraan hän edusti Pohjois-Carolinan yliopiston ja Louisvillen yliopiston joukkueita. Hän on varaamaton pelaaja Huhtikuussa 2025 heti varaamattomana pelaajana sopimuksen Dolphinsin kanssa. Duck on pelannut 14 NFL:n runkosarjan ottelua. Näissä otteluissa hänellä on yhteensä 35 taklausta. Uran tilastot päivitetty kauden 2024 jälkeen.
Ulla Sipilä

Ulla Sipilä (s. 18. toukokuuta 1976 Oulu) on suomalainen jääkiekkoerotuomari ja entinen pelaaja. Hän on toiminut tuomarina naisten maailmancupissa vuonna 2008 ja 2009 sekä vuoden 2010 talviolympialaisissa.
Sipilä pelasi jääkiekkoa SM-sarjassa Oulun Kärpissä vuosina 1995–2000.
Unikonsiemen

Unikonsiemen on unikon, yleensä oopiumiunikon ("Papaver somniferum") siemen, jota käytetään laajalti mausteena ja ruoka-aineena ympäri maailmaa. Siemenet ovat pieniä, siniharmaan värisiä ja niissä on pähkinäinen maku.
Ravintoarvo.
Unikonsiemenet ovat ravitsemuksellisia sisältäen runsaasti kuitua, kasviöljyjä ja erilaisia kivennäisaineita. Yksi ruokalusikallinen (9 grammaa) unikonsiemeniä sisältää noin 46 kaloria, 1,6 grammaa proteiinia, 3,7 grammaa rasvaa ja 2,5 grammaa hiilihydraatteja.
Unikonsiemenet ovat erityisen runsas mangaanin lähde, joka on tärkeä luuston terveydelle ja veren hyytymiselle. Ne sisältävät myös merkittäviä määriä kuparia, kalsiumia ja magnesiumia.
Unikonsiemenistä voidaan puristaa öljyä, joka sisältää paljon omega-6 ja omega-9 rasvahappoja sekä pieniä määriä omega-3 rasvahappoja. Siemenet sisältävät myös polyfenoliyhdisteitä, jotka toimivat antioksidanttina.
Käyttö ruoanlaitossa.
Unikonsiemeniä käytetään perinteisesti eurooppalaisessa ja lähi-idän keittiössä leipien, kakkujen ja pikkuleipien maustamiseen. Turkkissa siemeniä jauhetaan ja käytetään jälkiruoissa, kun taas Intiassa niitä käytetään jauhettuina kastikkeiden sakeuttamiseen.
Saksalaisessa, slaavilaisessa ja juutalaisessa keittiössä unikonsiemeniä lisätään nuudeli-, kala- ja vihannesruokiin. Siemenillä on hieman pähkinäinen tuoksu ja maku.
Turvallisuus ja riskit.
Vaikka unikonsiemenet itsessään eivät luonnostaan sisällä opiaattiyhdisteitä, ne voivat saastua morfiinilla, kodeiinilla ja muilla opiaateilla sadonkorjuun aikana tai tuholaisten aiheuttamien vaurioiden seurauksena. Kaupallisesti myytävät siemenet pestään tavallisesti näiden yhdisteiden poistamiseksi.
Pesemättömät unikonsiemenet voivat sisältää vaarallisia määriä opiaatteja ja niiden käyttö on riskialtista. Unikonsiementen syöminen voi johtaa positiiviseen tulokseen huumetestissä jopa 48 tunnin ajan nauttimisen jälkeen.
Kiinassa unikonsiemenkotien käyttö mausteena on kiellettyä, ja viranomaiset ovat käynnistäneet tiukan valvonnan niitä vastaan, koska niiden uskotaan tekevän ruoasta riippuvuutta aiheuttavaa.
Valtakunnan kruunun ritarikunta

Valtakunnan kruunun ritarikunta, virallisesti Ylistetyin valtakunnan kruunun ritarikunta (), on malesialainen ritarikunta, joka perustettiin 16. elokuuta 1958 kuningas Abdul Rahmanin käskystä. Sitä myönnetään vain Malesian kuninkaalle, tämän puolisolle sekä ulkomaalaisille valtionpäämiehille. Ritarikunnan jäsenmäärä on rajoitettu 30 henkilöön, joista 15 voi olla ulkomaisten kuningasperheiden jäseniä, valtioiden johtajia tai erittäin arvostettuja henkilöitä. Kunniamerkin viisi pääosaa ovat kaulaketju, kaulaan ripustettava kunniamerkki, tähti, nauha ja nauhaan kiinnitettävä kunniamerkki.
Ritarikunnassa on vain yksi luokka:
Valtakunnan puolustajan ritarikunta

Valtakunnan puolustajan ritarikunta, virallisesti Korkea-arvoisin valtakunnan puolustajan ritarikunta (), on malesialainen ritarikunta, joka perustettiin 21. elokuuta 1958 kuningas Abdul Rahmanin käskystä. Sitä myönnetään tunnustuksena ansiokkaasta palveluksesta valtion hyväksi. Virallisiksi ritarikunnan jäseniksi, joita voi olla kerrallaan vain 75, voidaan nimittää vain Malesian kansalaisia. Ulkomaalaisia voidaan nimittää kunniajäseniksi eikä määrää ole rajoitettu.
Ritarikunnassa on kuusi luokkaa:
Pihlajaveden paloasema

Keski-Suomen pelastuslaitoksen Pihlajaveden paloasema sijaitsee Keuruun kaupungissa Pihlajaveden taajamassa osoitteessa Hollikankaantie 154 B"." Asemalla toimii Pihlajaveden Vapaaehtoinen Palokunta ry.
Benjamin Tuunanen

Benjamin Tuunanen (14. syyskuuta 1891 Pietari – 4. elokuuta 1935 Tartto, Viro) oli suomalainen valtioneuvoston kielenkääntäjä.
Tuunanen tuli ylioppilaaksi Kouvolan suomalaisesta yhteiskoulusta 1912 ja hän suoritti 1930 Helsingin yliopistossa filosofian kandidaatin tutkinnon pääaineinaan kansantaloustiede, yleinen valtio-oppi ja historia. Hän harjoitti kieliopintoja 1914 Venäjällä, 1923 Saksassa ja Itävallassa, 1926 valtion apurahalla Ranskassa sekä 1928 Englannissa. Tuunanen teki kaikkiaan kuudessa kielessä kielenkääntäjän valan.
Tuunanen tuli 1913 ylimääräiseksi kielenkääntäjäksi Suomen senaattiin ja siitä lähtien hän palveli kielenkääntäjänä valtioneuvostossa. Varsinaisen toimensa ohella hän oli vuosina 1917–1919 senaatin elintarvehallituksessa kielenkääntäjänä ja yleisen toimiston johtajana, 1917 virallisena tulkkina Venäjän väliaikaisen hallituksen neuvotteluissa, samoin tulkkina Tarton rauhanneuvotteluissa vuonna 1920 ja rauhanteon jälkeen asetetussa n.s. sekakomiteassa vuonna 1922. Tuunanen oli Kansantaloudellisen Yhdistyksen jäsenenä vuodesta 1931 lähtien.
Benjamin Tuunanen kuoli elokuussa 1935 Tartossa vaikean leikkauksen seurauksena.
Haapamäen paloasema

Keski-Suomen pelastuslaitoksen Haapamäen paloasema sijaitsee Keuruun kaupungissa Haapamäen taajamassa osoitteessa Hallikuja 1. Paloasemalla toimii Keuruun Kunnan Haapamäen Vapaa Palokunta r.y. Palokunta on kärsinyt miehistöpulasta ja uusien rekrytointi on ollut haasteellista.
Kuonokoilia

Kuonokoilia ("Coilia nasus") on sardelleihin kuuluva kalalaji. Lajia tavataan uhanalaisena Itä-Aasiasta.
Koko ja ulkonäkö.
Kuonokoilia kasvaa useimmiten 35–40 cm pitkäksi. Ruumiinrakenteeltaan laji pitkänomainen, litteähkö ja ruumis suippenee pyrstöä kohden. Yläleuka on hieman alaeukaa pidempi. Kuonokoilian rintaevissä on kuusi pitkää siimamaista ruotoa ja hyvin pitkä peröevä on yhtynyt pyrstöevään.
Levinneisyys ja elintavat.
Kuonokoiliaa tavataan Japanin eteläosissa ja Kiinassa sekä Korean niemimaalla. Kalan elinympäristöä ovat nuorina joet ja jokisuistot ja täysikasvuisina meret ainana muutaman sadan kilometrin päähän rannikosta ja jokisuistojen murtovedet, mutta myös muutamia koko elinikänsä järvissä eläviä populaatioita tunnetaan. Lajin ravintoa ovat planktoneliöt. Kuonokoilia kutee joissa toukokuusta elokuulle ja munat kulkeutuvat jokisuistoihin.
Kouonokoilia on arvostettu ja runsaasti kalastettu ruokakala niin Japanissa kuin Kiinassakin. Kalastus on suurin yksittäinen tekijä lajin kannan heikentymiseen ja kannan arvioidaan olevan erittäin uhanalainen. Lisäksi kuonokoiliakantaa uhkaa vaellukset estävien vesivoimalapatojen rakentaminen.
Until the End of Time (Justin Timberlaken ja Beyoncén kappale)

Until the End of Time on yhdysvaltalaislaulaja Justin Timberlaken kappale hänen toiselta studioalbumilta "FutureSex/LoveSounds" (2006). Kappale nauhoitettiin uudelleen duettona yhdysvaltalaisen laulaja Beyoncén kanssa, joka julkaistiin singlenä 13. marraskuuta 2007. Kappaleen duettoversio ylsi Yhdysvaltain Billboard Hot 100 -listan kahdenkymmenen parhaan joukkoon.
Santa's Hotel Santa Claus

Santa's Hotel Santa Claus on Rovaniemen keskustassa Lordin aukion välittömässä läheisyydessä sijaitseva vuonna 2000 perustettu hotelli. Hotellissa on noin 170 huonetta. Hotellin katutasossa sijaitsee ravintolat Cafè&amp;Bar Zoomit, Lounge Kuluma ja Lappiravintola Gaissa.
Hotellille on suunnitteilla laajennus noin 20 miljoonan euron erillisellä lisäosalla. Hankkeen on arvioitu valmistuvan vuosina 2026–2027.
Love in This Club Part II

Love in This Club Part II on yhdysvaltalaisen laulaja Usherin kappale, jolla vierailevat räppäri Lil Wayne ja laulaja Beyoncé. LaFace Records julkaisi kappaleen 28. huhtikuuta 2008 Usherin viidennen studioalbumin "Here I Stand" toisena singlenä. Kappale on jatkoa albumin ensimmäiselle singlelle ”Love in This Club” jolla vierailee räppäri Young Jeezy. Kappaleen tuotti Sounds ja se sisältää samplen The Stylisticsin vuoden 1971 kappaleesta ”You Are Everything”.
Vuoteen 2024 mennessä kappale on myynyt Yhdysvalloissa platinalevyn verran.